Eraser

"Eraser" (בעברית: "מחק") הוא שיר של הזמר-יוצר האנגלי אד שירן. השיר נכלל באלבום האולפן השלישי של שירן, ÷ (2017). לאחר יציאת האלבום, דורג השיר במקום ה-14 במצעד הסינגלים הבריטי, על אף שאינו סינגל. השיר נכתב על ידי שירן, יחד עם ג'וני מקדייד, בבית העץ שבנה בגינה שלו. הם הקליטו את הריף הראשוני על הגיטרה שלו, באייפון של מקדייד, לפני שהוא הלך לישון, בעוד מקדייד נשאר ער כל הלילה כדי להפיק את הקצב לריף. כשהסביר על השיר ל-"Zane Lowe", אמר שירן: "השורה הראשונה המקורית של השיר הייתה מה שעכשיו משמש כברידג', ואני פשוט ישבתי שם ואמרתי לעצמי, 'זה לא מתאים לשום מקום אחר'. ביקשתי מג'וני לתת לי לראות מה אני יכול לעשות עם זה, ואז פשוט כתבתי המון תווים, וזה בא תוך חמש שניות. ג'וני חזר אחרי חצי שעה והקלטנו את השיר". השיר חושף פרטים אישיים על חייו של שירן, שאמר שזו הזדמנות לפרוק דברים שקרו בחייו בחמש השנים הקודמות, שלא דיבר עליהם. הוא מספר על הקנאה שחשים חברים ובני משפחה בהצלחתו. שירן הסביר: "החברים והמשפחה נועדו להיות אלה שנמצאים שם בשבילך, 90% מהזמן, אבל מדי פעם יש את ההערות המוזרות הללו שגורמות לך לשקוע". הוא הוסיף, "כסף זה הדבר הכי מוזר... זה בערך הדבר היחיד שהשתנה בחיי בצורה קיצונית, אבל הדרך שבה אנשים מתייחסים אליך בגלל זה, והם חושבים שאתה הולך להשתנות בגלל זה, והם מתייחסים אליך אחרת, ואתה נאלץ לשנות את הדעה שלך עליהם כי הם מתייחסים אליך אחרת. זה דבר ממש מוזר. אני מנסה להישאר בדיוק כמו שהייתי קודם". בשורה "but I hope that Damien's proud" (בעברית: אבל אני מקווה שדמיאן גאה), מתייחס שירן לדמיאן רייס, אותו הוא מחשיב כהשפעה על המוזיקה שלו. רייס מוזכר גם בשיר אחר של שירן, "You Need Me, I Don't Need You", משנת 2011. מארק קנדי מהשיקגו טריביון כינה את הרצועה "נהדרת" והשווה אותה ל-"Lose Yourself" של אמינם. ג'ים פרבר מאנטרטיינמנט ויקלי סבר כי השיר התחיל את האלבום על "קרקע מסוכנת", אך הגיע למסקנה שהוא מסכם את האמן "בקיצור: מודע לעצמו, מזלזל בעצמו וחביב". ג'ורדן באסט מ-NME אמר כי "שירן מצליחה להפוך לכוכב-על... מבלי להישמע כמו טיפש". רוזין אוקונור מהאינדיפנדנט סברה כי הרצועה "מרגישה כמו דרך יוצאת דופן לפתוח את האלבום - שירן מעולם לא היה ראפר חזק - אבל הפזמון מפתיע לטובה". "Ed Sheeran – '÷' Review". NME. נבדק ב-31 באוקטובר 2021. {{cite news}}: (עזרה) O'Connor, Roisin (3 במרץ 2017). "Ed Sheeran, Divide, album review: Singer-songwriter's third record is impressive for ambition alone". The Independent. נבדק ב-31 באוקטובר 2021. {{cite news}}: (עזרה) Divide and conquer: Ed Sheeran smashes UK chart records with new album and dominates singles rankings, The Telegraph, 10 March 2017 Zane Lowe (3 בפברואר 2017). Zane Lowe and Ed Sheeran, Pt 2. iTunes. Event occurs at 00:30–06:40. {{cite AV media}}: (עזרה) Loo, Kevin (6 במרץ 2017). "Tracing The Irish Musical Influences On Ed Sheeran's New Album '÷ (Divide)'". Genius. {{cite web}}: (עזרה) Kennedy, Mark (5 במרץ 2017). "Ed Sheeran shows vast talent in new album 'Divide'". The Chicago Tribune. נבדק ב-31 באוקטובר 2021. {{cite web}}: (עזרה) Farber, Jim (6 במרץ 2017). "Ed Sheeran Continues To Be Pop's 'Mr. Nice Guy' On New Album, 'Divide'". EW (באנגלית). Time Inc. נבדק ב-31 באוקטובר 2021. {{cite web}}: (עזרה) Bassett, Jordan (3 במרץ 2017). "Ed Sheeran – '÷' Album Review". NME. נבדק ב-31 באוקטובר 2021. {{cite web}}: (עזרה) O'Connor, Roisin (3 במרץ 2017). "Ed Sheeran releases his third album Divide – review". The Independent. נבדק ב-31 באוקטובר 2021. {{cite web}}: (עזרה)